ג'ון קנדי (שחקן)

ג'ון פרנקלין קנְדי (באנגלית: John Franklin Candy; 31 באוקטובר 1950 – 4 במרץ 1994) היה שחקן קומי קנדי. בין הסרטים הרבים בהם השתתף: "האחים בלוז", "ספלאש", "חנות קטנה ומטריפה", "שיגעון בחלל" ו"שכחו אותי בבית".

ביוגרפיה
קנדי נולד בשנת 1950 בניומרקט, אונטריו שבקנדה. בנו של סידני ג'יימס קנדי ואשתו אוונג'לין קנדי, והוא גדל במשפחה קתולית ממעמד פועלים.

קנדי למד במכללת סנטניאל בטורונטו. התפקיד בסרט הראשון שלו היה הופעת קרדיט קטנה בסרט "Class of '44" בשנת 1973. הוא הופיע במספר סרטים דלי תקציב אחרים במהלך שנות ה-70, ביניהם מותחן שוד-בנק בשם "השותף השקט" יחד עם כריסטופר פלאמר ואליוט גולד. בשנת 1976 קנדי שיחק תפקיד משנה (עם ריק מוראניס) בתוכנית אירוח בשעות הלילה המאוחרות.

בתקופת הצלחתו בטלוויזיה, קנדי פיתח גם קריירת חיקוי מפורסמת. בין האנשים שחיקה נמנים דיוויין, אורסון ולס, ג'וליה צ'יילד, ריצ'רד ברטון, ועוד אנשים רבים בתעשיית הבידור האמריקאית.

בשנת 1979 לקח הפסקה קצרה מהטלוויזיה בשביל לשחק בסרטו של סטיבן ספילברג, "1941". לאחר מכן מילא תפקיד קטן בסרט האחים בלוז.  בשנות השמונים שיחק בשורה של שוברי קופות בהם  "שים פס על הפס" (1981), "ספלאש" (1984) בתפקיד שנחשב לפריצתו הגדולה., "חנות קטנה ומטריפה" (1986) ועוד.

בספטמבר 1989, ג'ון דיבב את המדריך טופי בסדרת האנימציה מחנה טופי.

בתחילת שנות ה-90 הקריירה של קנדי החלה לרדת, בה הופיע בסרטים כושלים מבחינה מסחרית ואף היה מועמד לפרס ראזי בקטגוריית השחקן הגרוע של השנה. עם זאת, כמה מסרטיו הפכו ללהיטים גדולים - שכחו אותי בבית, ברנרד וביאנקה במבצע אוסטרליה, וג'מייקה מתחת לאפס.

מותו
ב-4 במרץ 1994 קנדי לן בבית מלון שבדורנגו, מקסיקו, שם שהה לצורך צילומי הסרט "Wagons East!". מעט אחרי חצות הוא מת בשנתו, כתוצאה מהתקף לב, בגיל 43. השאיר אחריו אישה ושני ילדים.

פילמוגרפיה
קולנוע
 שנה שם הסרט שם הדמות הערות1970הרקולס בניו יורקדוק פייטרללא קרדיט1973Class of '44 Pauleללא קרדיט1975It Seemed Like a Good Idea at the Time Kopek1976Tunnel Vision Cooper1976The Clown Murders Ollie1976Find the Lady Kopek1978The Silent Partner סימונסן1979Lost and Found Carpentier19791941 - הפלישה להוליוודטוראי פולי1980Deadly Companionג'ון1980האחים בלוזברטון מרסר1981שים פס על הפס דיואי "אוקס" אוקסברגר1981Heavy Metal Desk Sergeant, Dan/Den, Robotקול בלבד1982It Came from Hollywood Himself1983נסיעה נעימה, המפתחות בפניםלאסקי1983Going Berserk John Bourgignon1984ספלאשפרדי באואר1985הבזבוז הגדול ספייק נולאן1985Summer Rental ג'ק צ'סטר1985מתנדביםטום טאטל1985Sesame Street Presents Follow That Bird State Trooper1986חמושים ולא מסוכניםפרנק דולי1986חנות קטנה ומטריפהווינק ווילקינסון1987שיגעון בחללבארף1987תקועים בדרךדל גריפית'1988The Great Outdoorsצ'ט ריפלי1988צירי לידהצ'ט ריפליללא קרדיט1988Hot to TrotDonקול בלבד1989Who's Harry Crumbהארי קראמבגם מפיק1989Speed Zone!Charlie Cronan1989הדוד באקבאק ראסל1990Masters of Menaceנהג משאית בירה1990שכחו אותי בביתגאס פולינסקי - מלך הפולקה של המערב התיכון1990ברנרד וביאנקה במבצע אוסטרליהווילברדיבוב1991צרות על גבי צרותסגן דניס / אלדונה1991Career OpportunitiesC.D. Marshללא קרדיט1991האם, הבן והרומן המסוכןדני מאלדון1991חולם בהקיץג'ק גייבל1991JFK תיק פתוחדין אנדרוז ג'וניור 1992קזינו של טעויותאוגי מורוסקו1992Boris and Natasha: The MovieKalishak1993Rookie of the YearCliff Murdoch (Announcer)ללא קרדיט1993ג'מייקה מתחת לאפסאירווינג "ארב" בליצר"1994Wagons East! James Harlowתפקיד אחרון; נפטר בעת הצילומים1995Canadian Bacon Sheriff Bud Boomerצולם ב-1993, יצא לאחר מותו2009The Magic 7Smokestack Samדיבוב. הופק בשנים 1990 - 1993. הסרט מעולם לא הופץ

קישורים חיצוניים





הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה קנדים
קטגוריה:חקיינים קנדים
קטגוריה:שדרת התהילה של קנדה
קטגוריה:זוכי אמי בפריים טיים: תסריט
קטגוריה:קנדים שנולדו ב-1950
קטגוריה:קנדים שנפטרו ב-1994